
Mikroötvözött acélminőségek ötvözőinek módosítása a gyártási költséghatékonyság optimalizálásának szempontjából

Kulcsszavak: Mikroötvözés; nióbium; titán; meleghengerlés
A CO2 csökkentés egyik lehetséges módja az ötvözőanyagok költségeinek csökkentése, és ezáltal acélminőségek fajlagos előállítási költségeinek a redukálása. Számos publikáció található, melyek az acélgyártás energia igényének csökkentésével foglalkozik, de az ötvözőanyagok megváltoztatásán kevesen gondolkoznak, holott a fajlagos költségekre gyakorolt hatása jelentős. Az acéliparban az energia költségei mellett az ötvözőanyagok költségei sem elhanyagolhatóak. A nyereséges és a veszteséges termelés között sokszor csak nüánsznyi különbségek vannak. Mivel az energiaszükséglet egzakt, ezért meg kell vizsgálni, hogy az ötvözésre használt anyag mi módon helyettesíthető hasonló tulajdonságú, de olcsóbban beszerezhető anyagokkal.
Célom, azonos acélminőségek fajlagos előállítási költségeinek csökkentése új – eddig kevésbé vagy egyáltalán nem használt – ötvözők segítségével. A TDK dolgozatomban EN 10149–2:2013 szabvány szerint gyártott S355MC mikroötvözött acélminőség – három ötvözési kon-cepció szerint – került összehasonlításra. Az üzemi kísérlet során gyártásra került egy járatos technológia szerint gyártott Nb-mal mikroötvözött, továbbá egy Nb helyett Ti- nal mikroötvözött, valamint egy többszörös mikroötvözési eljárással gyártott Nb-mal és Ti-nal mikroötvözött adag. Az adagokból öntött brammák többféle meleghengerlési hőmérsékletvezetéssel kerültek kihengerlésre. A meleghengerlési véghőmérséklet módosításával célunk, a mikroötvözők kiválásainak vizsgálata/hatása az acélok mechanikai tulajdonságára.
Az ötvözési koncepció megváltoztatásával a magyarországi fémelőállító üzemek olyan versenyelőnyre tehetnek szert, mellyel ugyan annyi energia felhasználása mellett gazdaságosabban tudnak a konkurens gyártóművekhez képest terméket előállítani, ezzel javul a versenyképesség, stabilabbá válik a vállalat és csökken a munkahelyi bizonytalanság.



